OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

ŠKOLSKI ODBOR

KLASA: 007-04/22-02/04

URBROJ: 238-30-01-22-2

U Poljanici Bistranskoj, 27. svibnja 2022. godine

**ZAPISNIK 11. SJEDNICE ŠKOLSKOG ODBORA**

održane 26. svibnja 2022. godine

Prisutni: Ljiljana Popovački Račić, Sandra Škrlin, Božidar Glas, Dražen Blažeković

Odsutni: Josipa Meštrović Špoljar, Antonija Matić, Natalija Dubravec-ispričali svoj izostanak

Ostali prisut – Eduard Kovačević – ravnatelj, Tea Žlebački - zapisničar

Sjednica je počela u 18 sati i 15 minuta.

Predsjednica Školskog odbora pozdravila je sve prisutne, te predložila sljedeći:

D n e v n i r e d

**-**Verifikacija zapisnika s prošle sjednice

1. Usvajanje dnevnog reda
2. Davanje suglasnosti ravnatelju za zapošljavanje na radnim mjestima učitelja matematike i domara
3. Izbor ponuditelja za fotografiranje učenika
4. Upisi u 1. razred
5. Povratno izvješće o realiziranim izletima
6. Razno

Zapisnik 10. sjednice Školskog odbora jednoglasno je prihvaćen.

Ad.1.

Predloženi dnevni red jednoglasno je prihvaćen.

Ad.2.

Prema raspisanom natječaju za domara škole na određeno, puno radno vrijeme, javio se Goran Gašpar, po struci zaštitar osoba i imovine koje je u mirovini i može raditi najviše 17 sati tjedno. Gospodin Gašpar trenutno i radi na tom radnom mjestu na ugovor do 60 dana i budući da nije bilo dugih molbi jedino je rješenje za sada.

**Školski odbor dao je jednoglasnu suglasnost na ravnateljev prijedlog da se na radno mjesto domara na određeno, puno radno vrijeme zaposli Goran Gašpar, do povratka s bolovanja domara Josipa Martinića, a najdulje do 5 mjeseci.**

Prema raspisanom natječaju za učitelja/icu matematike na neodređeno, nepuno radno vrijeme (20 sati tjedno) javila se Mirjana Matulić, po struci diplomirani inženjer prehrambene tehnologije. Mirjana Matulić trenutno i radi na tom radnom mjestu kao nestručna zamjena jer ni za prošli natječaj nije bilo drugih prijava.

**Školski odbor dao je jednoglasnu suglasnost da se na radno mjesto učitelja/učiteljice matematike na određeno, nepuno radno vrijeme zaposli Mirjana Matulić, najdulje do 5 mjeseci.**

Ad.3.

Škola je 13. svibnja 2022. objavila javni poziv za dostavu ponude za fotografiranje učenika. Pristigle su dvije ponude; Mihi studio d.o.o. iz Zaprešića i Fotolab d.o.o. iz Zaprešića. Članovi Školskog odbora su pregledali dostavljene ponude te **jednoglasno odabrali ponudu Mihi studio** **d.o.o.** jer je cjenovno povoljnija, a isto tako se u ponudi navodi da se obvezuju kompletnu uslugu izvršiti do 15.6.2022. godine.

Ad.4.

Ravnatelj je izvijestio da se nada da će biti četiri prva razreda te rekao da je veliki pritisak za upisom djece koja pripadaju područnim školama prema matičnoj školi, što zbog produženog boravka, što zbog drugih razloga. O tome će odlučivati Učiteljsko vijeće, ali ako će se učenici upisivati po upisnom području tada će biti četiri razreda.

Gospodin Blažeković je upitao kako će biti s budućim petim razredima. Ravnatelj je odgovorio da bi po broju učenika trebala biti tri razreda, ali da ćemo tražiti Ministarstvo suglasnost za četiri peta razreda.

Ad.5.

Ravnatelj je izvijestio članove Školskog odbora da su 24. i 25.5.2022. godine učenici bili na izletima te da nema nikakvih povratnih informacija o bilo kakvim nezgodama osim jednog oštećenog autobusnog sjedala. Također je pohvalio učenike osmih razreda s kojima je i sam išao na izlet na Krk.

Predsjednica Školskog odbora je predložila da se ubuduće na izlete ide u travnju zbog vrućina te su se ostali složili oko toga da će se razmišljati o tome.

Ravnatelj je isto tako rekao da je zadovoljan što su i dva učenika s teškoćama išli na izlet sa svojim pomoćnicima u nastavi te da je sve proteklo u najboljem redu.

Ad 6.

Pitanja i prijedloga nije bilo, a ravnatelj je još upoznao članove Školskog odbora s tim da svakodnevno zaprimamo tužbe što sa sobom donosi i česte odlaske na sud. Isto tako je obavijestio da će završna priredba biti održana u srijedu, 1.6.2022. godine u dvorani pred publikom.

Sjednica je završila u 18 sati i 40 minuta.

Zapisničarka: Predsjednica Školskog odbora:   
Tea Žlebački Ljiljana Popovački Račić